ETA:n sekakomitean päätös N:o 168/1999, tehty 26 päivänä marraskuuta 1999, ETA-sopimuksen liitteen IV (Energia) muuttamisesta



Virallinen lehti nro L 061 , 01/03/2001 s. 0023 - 0024



ETA:n sekakomitean päätös N:o 168/1999, tehty 26 päivänä marraskuuta 1999, ETA-sopimuksen liitteen IV (Energia) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on mukautettuna mainitun sopimuksen mukauttamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite IV muutettiin 26 päivänä maaliskuuta 1999 tehdyllä ETA:n sekakomitean päätöksellä N:o 29/1999(1). (2) Sähkön sisämarkkinoita koskevista yhteisistä säännöistä 19 päivänä joulukuuta 1996 annettu Euroopan parlamentin ja neuvoston direktiivi 96/92/EY(2) on otettava osaksi sopimusta. (3) Direktiivin 96/92/EY 19 artiklan 1 kohdassa tarkoitettu kansallisten markkinoiden osuus on tätä sopimusta sovellettaessa perustettava sähkömarkkinoiden avautumisen keskimääräisen yhteisöosuuden arviointiin, ON PÄÄTTÄNYT SEURAAVAA: 1 artikla Lisätään sopimuksen liitteessä IV olevan 13 kohdan (Euroopan parlamentin ja neuvoston direktiivi 96/57/EY) jälkeen kohta seuraavasti: "14. 396 L 0092: Euroopan parlamentin ja neuvoston direktiivi 96/92/EY, annettu 19 päivänä joulukuuta 1996, sähkön sisämarkkinoita koskevista yhteisistä säännöistä (EYVL L 27, 30.1.1997, s. 20). Tätä sopimusta sovellettaessa direktiiviä koskevat seuraavat mukautukset: a) direktiivin 3 artiklan 2 kohdassa ilmaisulla 'perustamissopimuksen asiaankuuluvia määräyksiä, erityisesti sen 90 artiklaa' tarkoitetaan ilmaisua 'ETA-sopimuksen asiaankuuluvia määräyksiä, erityisesti sen 59 artiklaa'; b) direktiivin 3 artiklan 3 kohdassa ilmaisulla 'perustamissopimuksen 90 artiklan' tarkoitetaan ilmaisua 'ETA-sopimuksen 59 artiklan'; c) direktiivin 3 artiklan 3 kohdassa ilmaisulla 'Yhteisön etuihin' tarkoitetaan ilmaisua 'Sopimuspuolten etuihin'; d) korvataan 7 artiklan 2 kohdan viimeisen virkkeen loppu seuraavasti:', sellaisena kuin siihen viitataan ETA-sopimuksessa ja kuin se on mukautettuna sopimuksen soveltamiseksi, 8 artiklan mukaisesti.'; e) korvataan 14 artiklan 2 kohdan ensimmäisen virkkeen loppu seuraavasti: ', sellaisena kuin siihen viitataan ETA-sopimuksessa ja kuin se on mukautettuna sopimuksen soveltamiseksi, nojalla.'; f) direktiivin 14 artiklan 5 kohdassa ilmaisulla 'perustamissopimuksen 54 artiklan 3 kohdan g alakohdan nojalla konsolidoiduista tilinpäätöksistä 13 päivänä kesäkuuta 1983 annetun seitsemännen neuvoston direktiivin 83/349/ETY' tarkoitetaan ilmaisua 'perustamissopimuksen 54 artiklan 3 kohdan g alakohdan nojalla konsolidoiduista tilinpäätöksistä 13 päivänä kesäkuuta 1983 annetun seitsemännen neuvoston direktiivin 83/349/ETY, sellaisena kuin siihen viitataan ETA-sopimuksessa ja kuin se on mukautettuna sopimuksen soveltamiseksi,'; g) direktiivin 19 artiklan 1 ja 2 kohdassa säädettyä velvoitetta, jonka mukaan jäsenvaltiot toimittavat loppukäyttäjien sähkönkulutusta koskevat luvut keskimääräisen yhteisöosuuden laskemiseksi ja markkinoiden avautumisasteen määrittelemiseksi, ei sovelleta EFTA-valtioihin; h) direktiivin 22 artiklassa ilmaisulla 'perustamissopimuksen määräykset ja erityisesti sen 86 artikla' tarkoitetaan ilmaisua 'ETA-sopimuksen määräykset ja erityisesti sen 54 artikla'; i) EFTA-valtiot, joissa ennen 26 päivänä marraskuuta 1999 tehdyn ETA:n sekakomitean päätöksen N:o 168/1999 voimaantuloa annettuja sitoumuksia tai toimintaa koskevia takeita ei voida täyttää kyseisen päätöksen säännösten vuoksi, voivat hakea 24 artiklan 1 ja 2 kohdan mukaisia siirtymäkausijärjestelyitä. Siirtymäkautta koskevista hakemuksista on ilmoitettava EFTAn valvontaviranomaiselle kuuden kuukauden kuluessa 26 päivänä marraskuuta 1999 tehdyn ETA:n sekakomitean päätöksen N:o 168/1999 voimaantulosta; j) lisätään 24 artiklan 3 kohdan loppuun seuraavaa: ', Islantiin ja Liechtensteiniin.'; k) lisätään 27 artiklan 2 kohdan loppuun virke seuraavasti: 'Islanti ja Liechtenstein voivat sähköverkkojensa teknisten erityispiirteiden vuoksi saada kahden vuoden lisäajan 26 päivänä marraskuuta 1999 tehdyn ETA:n sekakomitean päätöksen N:o 168/1999 voimaantulosta lukien direktiivistä johtuvien velvoitteiden täyttämiseksi.'." 2 artikla Direktiivin 96/92/EY islanniksi ja norjaksi laaditut tekstit, jotka on liitetty tämän päätöksen kielitoisintoihin, ovat todistusvoimaisia. 3 artikla Tämä päätös tulee voimaan 27 päivänä marraskuuta 1999, jos sopimuksen 103 artiklan 1 kohdan mukaiset ilmoitukset on tehty ETA:n sekakomitealle. 4 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 26 päivänä marraskuuta 1999. ETA:n sekakomitean puolesta N. v. Liechtenstein Puheenjohtaja (1) EYVL L 266, 19.10.2000, s. 5. (2) EYVL L 27, 30.1.1997, s. 20.